Branden opstod kort før klokken fem tirsdag morgen i en forladt lejlighed ovenpå garnforretningen i Østergade i Hjørring. De foreløbige undersøgelser viser tegn på indbrud i garnforretningen, og politiet i Hjørring har mistanke om, at branden er påsat. - Der er ikke umiddelbart noget, der kan antænde der, hvor branden opstod, så det er nærliggende at tro, at den er påsat, men det er stadig for tidligt at sige noget om det, siger Jens Erik Poulsen, Vicepolitikommissær ved Nordjyllands Politi i Hjørring. Tre nabofamilier blev evakueret og både forretning og lejlighed fik omfattende skader, men ingen kom til skade ved branden.

Referat:
En garnforretning i Østergade i Hjørring fik omfattende skader efter en mulig påsat brand tidlig tirsdag morgen.